؁ایمسٹرڈیم : ڈچ سیسمولوجسٹ فرینک ہوگریبٹس جون نا اولیکو ہفتہ ٹی زمی جمب نا بارواٹ خبردار کرینے۔ ہرادے او‘جوان”پن کرینے۔“جون نا اولیکو ہفتہ ٹی جوان زمی جمب نا وارننگ، تینے ہوشیار کننگے۔ جھیڑہ ئی آ سائنسدان آک دانا پڑو ءِ تینا ٹوئٹر اکاؤنٹ آ کرے۔ تینا ہیت انا پک کننگ اٹ او اہم سیارہ غاتا پوزیشن نا حوالہ ءِ تس۔ او پارینے کہ 4 اپریل آن ڈغار، مریخ و یورینس نا نیام اٹ خڑکی و پورو انگا نوک بھاز نازرک ءُ حالیت اسے۔ دانا بابت اٹ بھاز بھلو زمی جمب بریک۔ او پارینے کہ دا ڈغار پرت و داڑا پریشر نا پریشر تون گنڈوک ءِ۔ ہوگریبٹس آتا وار وار وارننگ مچ آ دنیا ٹی خلیس اس تالان مسنے۔ خاص کر داڑکن او بھلو وخت اسے ٹی بروک آ کیہی زمی جمب و جھٹکہ غاتا پیش گوئی کریسس۔ دافتیٹی کل آن اہم اوفتا 6 فروری آ ترکی نا ڈیہہ آ بروک آ بھس کروک آ زمی جمب نا پیشن گوہی ئس۔
(آن لائن)
(آن لائن)
